CELEX: 52009PC0484
Language: el
Date: 2009-09-21
Title: Πρόταση Αποφασης του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Επιτροπή Αλιείας του Βορειοανατολικού Ατλαντικού

Σημαντική ανακοίνωση νομικού περιεχομένου

|

52009PC0484

Πρόταση Αποφασης του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Επιτροπή Αλιείας του Βορειοανατολικού Ατλαντικού  /* COM/2009/0484 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.9.2009COM(2009) 484 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Επιτροπή Αλιείας του Βορειοανατολικού ΑτλαντικούΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, οι θέσεις που λαμβάνονται για λογαριασμό της Κοινότητας στις Περιφερειακές Οργανώσεις Διαχείρισης Αλιείας, όταν αυτές καλούνται να εκδώσουν αποφάσεις οι οποίες παράγουν έννομα αποτελέσματα, πλην των αποφάσεων που συμπληρώνουν ή τροποποιούν το θεσμικό πλαίσιο των οικείων συμφωνιών, αποφασίζονται από το Συμβούλιο με ειδική πλειοψηφία βάσει πρότασης της Επιτροπής.Βάσει της εν λόγω υποχρέωσης και μετά από ανάλογες αποφάσεις του Συμβουλίου και προτάσεις της Ευρωπαϊκής Επιτροπής για άλλες Περιφερειακές Οργανώσεις Διαχείρισης Αλιείας, η Ευρωπαϊκή Επιτροπή υποβάλλει την παρούσα πρόταση απόφασης σχετικά με τον καθορισμό της θέσης που πρέπει να λάβει η Κοινότητα στην Επιτροπή Αλιείας του Βορειοανατολικού Ατλαντικού. Η παρούσα πρόταση ακολουθεί την ίδια προσέγγιση με εκείνες που αφορούν άλλες Περιφερειακές Οργανώσεις Διαχείρισης Αλιείας, ώστε να υπάρχει συνεκτικότητα.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Επιτροπή Αλιείας του Βορειοανατολικού ΑτλαντικούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 33 της συνθήκης ΕΚ, σε συνδυασμό με το άρθρο 32, προβλέπει ότι ένας από τους στόχους της Κοινής Αλιευτικής Πολιτικής είναι η εξασφάλιση του εφοδιασμού. Ο κανονισμός (ΕΚ) αριθ. 2371/2002[1] προβλέπει ότι η Κοινότητα εφαρμόζει προληπτική προσέγγιση λαμβάνοντας μέτρα που έχουν ως στόχο την προστασία και τη διατήρηση των έμβιων υδρόβιων πόρων, την εξασφάλιση της βιώσιμης εκμετάλλευσής τους και την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Ο εν λόγω κανονισμός προβλέπει επίσης ότι η Κοινότητα πρέπει να επιδιώκει την προοδευτική εφαρμογή μιας προσέγγισης, όσον αφορά τη διαχείριση της αλιείας, που να στηρίζεται στο οικοσύστημα, και πρέπει να συμβάλλει στη διεξαγωγή αποδοτικών αλιευτικών δραστηριοτήτων στο πλαίσιο οικονομικά βιώσιμου και ανταγωνιστικού κλάδου αλιείας και υδατοκαλλιέργειας, εξασφαλίζοντας αξιοπρεπές βιοτικό επίπεδο σε όσους εξαρτώνται από αλιευτικές δραστηριότητες, λαμβάνοντας ταυτόχρονα υπόψη τα συμφέροντα των καταναλωτών.(2) Με την απόφαση 81/608/ΕΟΚ[2], η Ευρωπαϊκή Κοινότητα ενέκρινε το 1982 τη σύμβαση περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό, η οποία στη συνέχεια τροποποιήθηκε το 2005. Με τη σύμβαση συστάθηκε η Επιτροπή Αλιείας του Βορειοανατολικού Ατλαντικού (NEAFC) η οποία είναι επιφορτισμένη, ενδεχομένως, με τη διατύπωση συστάσεων όσον αφορά τις αλιευτικές δραστηριότητες που ασκούνται εκτός των περιοχών που εμπίπτουν στη δικαιοδοσία των συμβαλλομένων μερών, και η οποία δύναται να διατυπώσει συστάσεις εντός της περιοχής που εμπίπτει στη δικαιοδοσία συμβαλλόμενου μέρους, με στόχο να εξασφαλιστεί η μακροπρόθεσμη διατήρηση και η βέλτιστη χρήση των αλιευτικών πόρων στην περιοχή της Σύμβασης, προσφέροντας βιώσιμα οικονομικά, περιβαλλοντικά και κοινωνικά οφέλη. Οι εν λόγω συστάσεις είναι δυνατόν να καταστούν δεσμευτικές για την Κοινότητα.(3) Σύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, η θέση της Κοινότητας σε οργανισμούς οι οποίοι έχουν συσταθεί βάσει περιφερειακών αλιευτικών συμφωνιών και οι οποίοι καλούνται να λάβουν αποφάσεις που παράγουν έννομα αποτελέσματα (πλην εκείνων που τροποποιούν το θεσμικό πλαίσιο των οικείων συμφωνιών), εγκρίνεται με ειδική πλειοψηφία από το Συμβούλιο κατόπιν πρότασης της Επιτροπής.ΑΠΟΦΑΣΙZEI:Άρθρο 1Η θέση που πρέπει να υιοθετηθεί για λογαριασμό της Κοινότητας στην Επιτροπή Αλιείας του Βορειοανατολικού Ατλαντικού, όταν η εν λόγω επιτροπή καλείται να λάβει αποφάσεις οι οποίες παράγουν έννομα αποτελέσματα, επισυνάπτεται στο παράρτημα της παρούσας απόφασης.Άρθρο 2Η θέση της Κοινότητας που καθορίζεται στο παράρτημα της παρούσας απόφασης αξιολογείται και, εφόσον αυτό ενδείκνυται, αναθεωρείται από το Συμβούλιο βάσει πρότασης της Επιτροπής το αργότερο κατά την ετήσια συνεδρίαση της Επιτροπής Αλιείας του Βορειοανατολικού Ατλαντικού το 2014.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΘέση της Κοινότητας στην Επιτροπή Αλιείας του Βορειοανατολικού Ατλαντικού1. ΑρχέςΣτο πλαίσιο της NEAFC, η Ευρωπαϊκή Κοινότητα:α) ενεργεί σύμφωνα με τους στόχους που επιδιώκει να επιτύχει η Κοινότητα στο πλαίσιο της Κοινής Αλιευτικής Πολιτικής, ειδικότερα μέσω της προληπτικής προσέγγισης για την επίτευξη της βιώσιμης εκμετάλλευσης των ειδών τα οποία αποτελούν αντικείμενο διαχείρισης της NEAFC, για την προώθηση της σταδιακής εφαρμογής μιας προσέγγισης όσον αφορά τη διαχείριση της αλιείας που να στηρίζεται στο οικοσύστημα και για την ελαχιστοποίηση της επίπτωσης των αλιευτικών δραστηριοτήτων στο θαλάσσιο οικοσύστημα, καθώς και μέσω της προώθησης ενός οικονομικά βιώσιμου και ανταγωνιστικού κοινοτικού αλιευτικού τομέα, εξασφαλίζοντας αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες και λαμβάνοντας ταυτόχρονα υπόψη τα συμφέροντα των καταναλωτών·β) εξασφαλίζει ότι τα μέτρα της NEAFC συνάδουν με τους στόχους της σύμβασης NEAFC·γ) εξασφαλίζει ότι τα μέτρα του NEAFC συνάδουν με το διεθνές δίκαιο, και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της συμφωνίας των ΗΕ σχετικά με τη διατήρηση και διαχείριση των αλληλεπικαλυπτόμενων και των άκρως μεταναστευτικών αποθεμάτων ιχθύων και της συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα·δ) προωθεί την εναρμόνιση με τα μέτρα που έχουν εγκριθεί από άλλες περιφερειακές οργανώσεις διαχείρισης της αλιείας·ε) επιδιώκει τη συνέργεια με την πολιτική που ασκεί η Κοινότητα στο πλαίσιο των διμερών αλιευτικών σχέσεών της με τρίτες χώρες και τη συνοχή με την πολιτική της στον τομέα των εξωτερικών σχέσεων·στ) εξασφαλίζει την τήρηση των δεσμεύσεων της Κοινότητας σε διεθνές επίπεδο.2. ΠροσανατολισμοίΗ Ευρωπαϊκή Επιτροπή επιδιώκει, στο μέτρο του δυνατού, να στηρίξει την έγκριση των παρακάτω δράσεων από την NEAFC:α) μέτρα διατήρησης και διαχείρισης των αλιευτικών πόρων στη ζώνη διακανονισμού της NEAFC και, ενδεχομένως, στη ζώνη της σύμβασης NEAFC, τα οποία θα βασίζονται στις βέλτιστες διαθέσιμες επιστημονικές συμβουλές, συμπεριλαμβανομένων των TAC και των ποσοστώσεων των ειδών τα οποία αποτελούν αντικείμενο διαχείρισης της NEAFC. Όπου αυτό είναι απαραίτητο, εξετάζεται η δυνατότητα λήψης ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης, ώστε να αποφευχθεί οιαδήποτε αύξηση των αλιευτικών δραστηριοτήτων·β) μέτρα προστασίας των ευάλωτων θαλάσσιων οικοσυστημάτων στη ζώνη διακανονισμού της NEAFC βάσει των ψηφισμάτων της Γενικής Συνέλευσης των Ηνωμένων Εθνών·γ) ενίσχυση των μέτρων παρακολούθησης, ελέγχου και επιτήρησης στη ζώνη διακανονισμού NEAFC προκειμένου να ενισχυθεί η τήρηση των μέτρων της NEAFC·δ) ενίσχυση της δράσης κατά της ΠΛΑ αλιείας·ε) ανάπτυξη κοινών προσεγγίσεων με άλλες περιφερειακές οργανώσεις διαχείρισης της αλιείας περιλαμβανομένης της Οργάνωσης Αλιείας Βορειοδυτικού Ατλαντικού, του Οργανισμού για τη Διατήρηση του Σολομού του Βόρειου Ατλαντικού και της Διεθνούς Επιτροπής για τη Διατήρηση των Θυννοειδών του Ατλαντικού·στ) πρόσθετα τεχνικά μέτρα βάσει γνωμοδότησης του Διεθνές Συμβουλίου για την Εξερεύνηση των Θαλασσών·ζ) συνέχιση του εκσυγχρονισμού της NEAFC με βάση την εξέταση των επιδόσεων. [1] ΕΕ L 358 της 31.12.2002, σ. 59.[2] ΕΕ L 227 της 12.08.1981, σ. 21.